CELEX: 62008CN0491
Language: fi
Date: 2008-11-12 00:00:00
Title: Asia C-491/08: Kanne 12.11.2008 — Euroopan yhteisöjen komissio v. Italian tasavalta

21.2.2009   
            
            
               FI
            
            
               Euroopan unionin virallinen lehti
            
            
               C 44/27
            
         Kanne 12.11.2008 — Euroopan yhteisöjen komissio v. Italian tasavalta
   (Asia C-491/08)
   (2009/C 44/45)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamies: D. Recchia)
   
      Vastaaja: Italian tasavalta
   Vaatimukset
   
               —
            
            
               On todettava, että alueella ITB032228, Is Arenas, esiintyvien luontotyyppien ja lajien suhteen Narbolian kunnassa sijaitsevan Is Arenas -nimisen turistikeskushankkeen osalta
               
                           —
                        
                        
                           Italian tasavalta ei ole noudattanut direktiivin 92/43/ETY (1) mukaisia velvoitteitaan, koska se ei ole toteuttanut ennen 19.7.2006 direktiivillä tarkoitetun suojelutavoitteen kannalta asianmukaisia suojelutoimenpiteitä suojellakseen sitä merkittävää ekologista intressiä kansallisella tasolla, joka on yhteisön tärkeänä pitämäksi alueeksi ehdotetulla ITB032228, Is Arenas -alueella, erityisesti koska se ei ole kieltänyt alueeseen koskemista, joka voi vakavasti vaikuttaa alueen ekologisiin ominaisuuksiin
                        
                     
                           —
                        
                        
                           Italian tasavalta ei ole noudattanut direktiivin 92/43/ETY 6 artiklan 2 kohdan mukaisia velvoitteitaan, koska se ei ole 19.7.2006 jälkeen toteuttanut tarpeellisia toimenpiteitä luontotyyppien ja lajien elinympäristöjen heikentymisen sekä niitä lajeja koskevien häiriöiden estämiseksi, joita varten yhteisön tärkeänä pitämä alue on osoitettu
                        
                     
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on tietoinen siitä, että yhteisön tärkeänä pitämällä alueella Is Arenas rakennetaan parhaillaan turistikeskusta, johon kuuluu muun muassa golfkenttä. Komission mukaan yhteisön tärkeänä pitämää Is Arenasin aluetta koskeva turismihanke vaikuttaa erityisesti alueisiin, jotka takaavat ekologisen yhdyssiteen kummankin tärkeimmän mäntymetsäalueen välillä. Sillä voi tämän vuoksi olla merkittävää kielteistä vaikutusta näihin alueisiin, erityisesti niiden toimintaan ”ekologisena yhdyssiteenä”.
   Komissio kritisoi hanketta muun muassa siitä, että se johtaa alkuperäisten luontotyyppien pienentymiseen ja muuttumiseen muun muassa vieraiden lajien käyttöönotolla, kuten golfkentän ruoholla, että sillä syrjäytetään luontotyyppejä, että maaperä poljetaan ja tiivistetään, että tila vähenee, että uimareiden suuri määrä vaikuttaa rantaviivan luontotyyppeihin, jotka ovat erittäin merkittäviä dyynien kannalta, ja että puita hakataan.
   
      (1)  Luontotyyppien sekä luonnonvaraisen eläimistön ja kasviston suojelusta 21.5.1992 annettu neuvoston direktiivi 92/43/ETY (EYVL L 206, s. 7).